ΦΩΣ ΣΕ ΔΡΑΣΗ

Βραδιά Γιορτής & Σύνδεσης με το «Φως σε Δράση»
2026-05-09 18:00 - 22:00 (Europe/Athens) | Επτανήσου 2, Καλλιθέα (2ος όροφος) – 100μ από τον ΗΣΑΠ Καλλιθέας
Αγαπημένοι φίλοι και φίλες,Το Σάββατο 9 Μαΐου 2026, στις 18:00, σας προσκαλούμε σε μια μαγική, εκρηκτικά χαρούμενη βραδιά γεμάτη φως, ζωντάνια και θετική ενέργεια! Ελάτε να γιορτάσουμε τη Ζωή όπως της αξίζει — με χορό, γέλιο και αληθινή χαρά που ξεχειλίζει! Σε έναν ζεστό και φιλόξενο χώρο, θα ξεφαντώσουμε, θα χαλαρώσουμε και θα μοιραστούμε μοναδικές στιγμές με μουσική, ποτό και φαγητό. Αφήνουμε τη χαρά να μας παρασύρει και δημιουργούμε μαζί μια εμπειρία γεμάτη αυθεντική επικοινωνία, ουσιαστική σύνδεση και ζωντανή παρουσία. Μια βραδιά που δεν θα είναι απλώς διασκέδαση, αλλά βαθιά τροφή για την ψυχή! Η παρουσία σας είναι το πιο πολύτιμο στοιχείο αυτής της γιορτής! Με κάθε σας χαμόγελο, δυναμώνετε έναν κύκλο προσφοράς που στηρίζει την Κίνηση «ΦΩΣ ΣΕ ΔΡΑΣΗ» και βοηθά το φως να εξαπλωθεί ακόμα πιο δυνατά και πιο μακριά. Είσοδος: 20€ (περιλαμβάνει ποτό & φαγητό)Επτανήσου 2, Καλλιθέα (2ος όροφος) – 100μ από τον ΗΣΑΠ ΚαλλιθέαςΕιδική έκπτωση για κρατήσεις 2 ατόμων και άνω! Κρατήσεις έως 07/05: 6936816812Email: venia.liberi@gmail.com Ελάτε με την παρέα σας να συνδεθούμε, να γιορτάσουμε και να δώσουμε όλοι μαζί ώθηση σε κάτι που αξίζει να ανθίζει και να μεγαλώνει! Σας περιμένουμε με ενθουσιασμό, χαμόγελα και πολλή αγάπη!Γιατί το Φως… γίνεται εκρηκτικό όταν μοιράζεται!

Είμαστε ό,τι Τρώμε
2026-05-24 11:00 - 13:00 | Σπηλιά Ζωοδόχου Πηγής – Κοιλάδα Νέδα, Πύργος Ιθώμης, Ν. Καρδίτσας
Τι μας θρέφει πραγματικά; Και καθώς ανοίγουμε αυτό το διαφορετικό τραπέζι… ας το στρώσουμε με ψίχουλα σοφίας. Από την αρχαιότητα μέχρι σήμερα, φωνές συναντιούνται και μας ψιθυρίζουν: Δεν είναι μόνο τι τρώμε. Είναι γιατί τρώμε. Πώς τρώμε. Με ποιον τρώμε. Και… τι τελικά γίνεται μέσα μας αυτό που λαμβάνουμε. Ο Σωκράτης μας θυμίζει τον σκοπό. Ο Πλάτωνας μιλά για τη γνώση ως τροφή της ψυχής. Ο Επίκουρος στρέφει το βλέμμα στη συντροφιά. Ο Πυθαγόρας στη καθαρότητα. Ο Αντισθένης στο όριο ανάμεσα σε φάρμακο και δηλητήριο. Και η ευαγγελική φωνή έρχεται να ανοίξει ακόμη περισσότερο τον ορίζοντα: ο άνθρωπος δεν ζει μόνο με άρτο. Οι σύγχρονοι στοχαστές προσθέτουν τη δική τους ανησυχία: Μήπως καταναλώνουμε χωρίς να τρεφόμαστε; Μήπως γεμίζουμε χωρίς να χορταίνουμε; Μήπως τρεφόμαστε τελικά από εικόνα, φόβο, θόρυβο και αναγνώριση; Σε αυτή την εκδήλωση του Φιλοσοφικού Καφενείου Καρδίτσας θα εξερευνήσουμε: Τι είναι πραγματική τροφή για σώμα, νου και ψυχή

Πώς η γνώση γίνεται σοφία — ή θόρυβος

Πότε το εγώ θρέφεται και πότε διογκώνεται

Πώς οι λέξεις, οι σκέψεις και οι σχέσεις μας γίνονται τροφή

Τι συμβαίνει όταν ο πόνος δεν “χωνεύεται” και γίνεται σκληρότητα

Πώς μπορούμε να καλλιεργήσουμε διάκριση — σαν τις μέλισσες

Πώς επιστρέφουμε στη ρίζα όταν όλα γύρω γίνονται άνυδραΚαι ίσως το πιο ουσιαστικό ερώτημα: Τι επιλέγω να αφήσω να γίνει μέρος μου; Σε έναν φυσικό χώρο, κοντά στη ρίζα, με τον ήλιο, τον αέρα και τη σιωπή ως συμμέτοχους, θα ανοίξουμε έναν κύκλο διαλόγου — όχι για να συμφωνήσουμε, αλλά για να δούμε πιο καθαρά. Γιατί τελικά… το ίδιο υλικό μπορεί να γίνει τροφή ή δηλητήριο. Και η διαφορά… βρίσκεται μέσα μας. Κυριακή 24 Μαΐου 2026Ώρα: 11:00 π.μ.Σπηλιά Ζωοδόχου Πηγής – Κοιλάδα ΝέδαΠύργος Ιθώμης, Ν. Καρδίτσας Το τραπέζι είναι ανοιχτό.Εισηγήτρια: Βαϊοπούλου Ζωή

Ο Πρόεδρος, ένα Ροζ Σκάνδαλο κι ένας Πόλεμος
2026-05-24 11:00 - 14:00 | Κινηματογράφος ΓΑΛΑΞΙΑΣ, Λεωφόρος Μεσογείων 6, Αμπελόκηποι (ΜΕΤΡΟ Αμπελόκηποι)
Ο Αφυπνιστικός Κινηματογράφος (Wake Up Cinema), της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», προβάλει την Κυριακή 24 Μαϊου 2026, στις 11:00 πμ., την ταινία “Ο Πρόεδρος, ένα Ροζ Σκάνδαλο κι ένας Πόλεμος” – Wag the dog (1997), στον Κινηματογράφο ΓΑΛΑΞΙΑΣ, Λεωφόρος Μεσογείων 6, Αμπελόκηποι (ΜΕΤΡΟ Αμπελόκηποι). Η ταινία “Wag the dog” προέρχεται από έναν ιδιωματισμό, που σημαίνει “η ουρά κουνάει τον σκύλο”. Δηλαδή κάτι μικρότερης σημασίας, καθοδηγεί, χειραγωγεί κάποιον ή κάτι πολύ μεγαλύτερη σημασίας. Η ταινία σκηνοθετήθηκε από το εξαιρετικό Μπάρυ Λέβινσoν (Good morning Vietnam) και περιγράφει μια μεγα-χειραγώγηση πολιτικών γεγονότων από έναν σύμβουλο επικοινωνίας, ο οποίος προσλαμβάνει έναν παραγωγό του Χόλιγουντ για να δημιουργήσει έναν ψεύτικο πόλεμο, για να αποσπάσει την προσοχή του αμερικανικού κοινού από ένα σεξουαλικό σκάνδαλο που αφορά τον πρόεδρο, δύο εβδομάδες πριν από τις εκλογές. Με πρωταγωνιστές τα δύο ιερά τέρατα της υποκριτικής Ρόμπερτ Ντε Νίρο και Ντάστιν Χόφμαν, είναι μια μαύρη κωμωδία, μια αμείλικτη και επίκαιρη πολιτική σάτιρα. Μετά την προβολή, θα ακολουθήσει η ανάλυση της ταινίας, από τον Γιάννη Αυγουστάτο, Ψυχίατρο-Ψυχοθεραπευτή, Πνευματικό Ακτιβιστή, Ιδρυτή της Κίνησης «ΦΩΣ ΣΕ ΔΡΑΣΗ» και Συγγραφέα, και θα γίνει συζήτηση με τους θεατές. Μην τη χάσετε, σας περιμένουμε όλους! Προτείνεται προσέλευση μισή ώρα νωρίτερα για την εξασφάλιση θέσης!Γενική είσοδος: 7,00€ (για την καλύτερη εξυπηρέτησή σας παρακαλείστε να έχετε το ακριβές αντίτιμο). Δείτε εδώ το trailer της ταινίας:

Διήμερη εξόρμηση στις βόρειες πλαγιές της Οίτης, στην μαγευτική Υπάτη και στο φημισμένο Μονοπάτι των Φαρμακίδων
2026-05-30 08:30 - 2026-05-31 18:00
Το ΔΡΟΜΙΚΟ ΦΩΣ μας προσκαλεί το Σαββατοκύριακο 30 & 31 Μαΐου 2026, σε μια υπέροχη διήμερη εξόρμηση στις βόρειες πλαγιές της Οίτης, στην μαγευτική Υπάτη και στο φημισμένο Μονοπάτι των Φαρμακίδων με τους εντυπωσιακούς καταρράκτες! Ένα μοναδικό ταξίδι στη φύση, τη μυθολογία και την ευεξία, σε έναν τόπο γεμάτο νερά, βότανα, θρύλους και ιστορίες από τις αρχαίες Θεσσαλές μάγισσες. Το μονοπάτι των Φαρμακίδων είναι μια κυκλική διαδρομή μέτριας δυσκολίας, μήκους περίπου 5-6 χλμ., που διασχίζει το φαράγγι του Ροδοκάλου και οδηγεί στις βάθρες και στους επιβλητικούς καταρράκτες του ποταμού Ξεριά, ύψους 45 μέτρων. Η διαδρομή εξελίσσεται μέσα σε ένα καταπράσινο τοπίο με τρεχούμενα νερά και πλούσια βλάστηση, προσφέροντας εικόνες μοναδικής φυσικής ομορφιάς. Το όνομα «Φαρμακίδες» προέρχεται από τις γυναίκες που, σύμφωνα με την παράδοση, ζούσαν στην περιοχή κατά την αρχαιότητα και χρησιμοποιούσαν τα μαγικά βότανα της Οίτης για την παρασκευή θεραπευτικών και μυστηριακών φίλτρων. Οι Θεσσαλές μάγισσες ήταν γνωστές για τις ιδιαίτερες γνώσεις, ενώ θεωρούνταν συνεχίστριες της τέχνης της Κίρκης και της Μήδειας. Σύμφωνα με τον μύθο, στην περιοχή περιπλανήθηκαν μορφές όπως η Καλυψώ και οι Νεράιδες των νερών της Υπάτης, που λούζονταν στις ιαματικές πηγές διατηρώντας την αιώνια ομορφιά τους. Πρόγραμμα διημέρου: Σάββατο 30 Μαΐου Αναχώρηση πρωί 8:30 από Αθήνα και συνάντηση των συμμετεχόντων στο Olympus Plaza στο Σχηματάρι.

Άφιξη στην Υπάτη περίπου στις 11:00 π.μ. και τακτοποίηση αποσκευών στο ξενοδοχείο.

Αναχώρηση για την πεζοπορία στο Μονοπάτι των Φαρμακίδων και στους καταρράκτες.

Κατά τη διάρκεια της διαδρομής θα γνωρίσουμε τα βότανα της άνοιξης και θα εντρυφήσουμε στις ευεργετικές τους ιδιότητες για την υγεία και την ευεξία, ενώ θα μοιραστούμε ιστορίες, θρύλους και παραδόσεις της μυστηριακής αυτής περιοχής.

Η συνολική διάρκεια της δράσης είναι περίπου 3 ώρες.

Επιστροφή στο ξενοδοχείο και τακτοποίηση στα δωμάτια.

Γεύμα σε παραδοσιακή ταβέρνα της περιοχής.

Ελεύθερος χρόνος για βόλτα στην όμορφη λουτρόπολη της Υπάτης. Κυριακή 31 Μαΐου Μετά το πρωινό και την αναχώρηση από το ξενοδοχείο, ξεκινάμε για ανάβαση στο Μεσαιωνικό Κάστρο της Υπάτης, που δεσπόζει πάνω από την ιστορική πόλη και προσφέρει πανοραμική θέα στην κοιλάδα του Σπερχειού.

Στη συνέχεια θα απολαύσουμε χαλάρωση και αναζωογόνηση στα περίφημα Ιαματικά Λουτρά Υπάτης. Το υδροθεραπευτήριο λειτουργεί κανονικά, διαθέτοντας τόσο εξωτερική ιαματική πισίνα όσο και εσωτερικούς λουτήρες.

Τα νερά της πηγής είναι υδρόθειο-χλωριονατριούχα, πλούσια σε ελεύθερο ανθρακικό οξύ και αναβλύζουν στους 33,5°C, προσφέροντας μοναδική αίσθηση ευεξίας και χαλάρωσης.

Μετά το λουτρό θα γευματίσουμε σε ταβέρνα της περιοχής.

Απογευματινή αναχώρηση και επιστροφή στην Αθήνα.Η μετακίνηση θα πραγματοποιηθεί με ιδιωτικά οχήματα. Απαραίτητος εξοπλισμός Μποτάκια ορεινής πεζοπορίας

Σακίδιο πλάτης

Πεζοπορικά μπατόν

Νερό

Αδιάβροχο

Σνακ υψηλής θερμιδικής αξίας (μπάρες δημητριακών, ξηροί καρποί κ.ά.)

Μαγιό, σαγιονάρες και πετσέτα ή μπουρνούζι για τα λουτρά

Δεύτερο ζευγάρι αθλητικά παπούτσια σε περίπτωση που βραχούν στον καταρράκτη Το κόστος συμμετοχής είναι 70,00€ και περιλαμβάνει: Διαμονή σε δίκλινο δωμάτιο με πρωινό.

Διδασκαλία, αναγνώριση και χρήση των βοτάνων.

Συνοδεία από έμπειρους συνοδούς βουνού. Η δράση είναι βαθμού δυσκολίας Α, κατάλληλη και για αρχάριους πεζοπόρους με καλή φυσική κατάσταση. Κάθε συμμετέχων συμμετέχει με αποκλειστικά προσωπική του ευθύνη. Για πληροφορίες και κρατήσεις παρακαλούμε επικοινωνήστε με την ομάδα στο email dromikofos@gmail.com έως 17/05/26 υπάρχει περιορισμένος αριθμός δωματίων, θα τηρηθεί σειρά προτεραιότητας!

Η Εσωτερική Πυξίδα σε μια Χαοτική Εποχή
2026-06-07 11:00 - 13:00 | Myrtillo Cafe, Πάρκο για το Παιδί & τον Πολιτισμό – Τριφυλίας & Ευστάθιου Λάμψα Αμπελόκηποι, Αττική 11524 Greece
Το Φιλοσοφικό Καφενείο Αθηνών μας προσκαλεί στην τελευταία συνάντηση για την περίοδο 2025 – 2026, που θα πραγματοποιηθεί την Κυριακή 7 Ιουνίου 2026, στις 11:00 πμ., στο πρωτοπόρο Myrtillo Cafe* (Πάρκο για το Παιδί & τον Πολιτισμό – Τριφυλίας & Ευστάθιου Λάμψα, Αμπελόκηποι 11524, Αθήνα). Το θέμα συζήτησης θα είναι «Η Εσωτερική Πυξίδα σε μια Χαοτική Εποχή» : Βρισκόμαστε σε μια ιστορική καμπή όπου η ανθρωπότητα μοιάζει να πάσχει από έναν συλλογικό ίλιγγο. Η εποχή μας χαρακτηρίζεται από μια κατάσταση όπου οι κοινωνικές δομές, οι αξίες και οι ταυτότητες δεν προλαβαίνουν να στερεοποιηθούν, πριν λιώσουν ξανά κάτω από την πίεση της ταχύτητας και της αλλαγής. Σε αυτό το περιβάλλον, τα ερωτήματα «ποιος είμαι;» και «που πηγαίνω;», δεν είναι μια φιλοσοφική πολυτέλεια, αλλά μια επιτακτική ανάγκη επιβίωσης. Όταν οι εξωτερικοί χάρτες – τα θρησκευτικά δόγματα, οι πολιτικές ιδεολογίες και οι κοινωνικές συμβάσεις – καταρρέουν ή αποδεικνύονται ανεπαρκείς, ο άνθρωπος μένει μετέωρος, απροσανατόλιστος. Η έλλειψη κατεύθυνσης στον έξω κόσμο καθρεφτίζεται ως έλλειψη κέντρου στον εσωτερικό κόσμο. Την εισήγηση θα κάνει ο Ιωάννης Αυγουστάτος, Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και Συγγραφέας, κι όπως πάντα θα ακολουθήσει συζήτηση με τους συμμετέχοντες. Σας περιμένουμε με χαρά να φιλοσοφήσουμε!

Το Myrtillo Cafe βρίσκεται σε απόσταση μόλις 500μ. (8′ περπάτημα) από το σταθμό «Πανόρμου» του Μετρό (μπλε γραμμή). *Myrtillo Cafe: Είναι μια Κοινωνική Συνεταιριστική Επιχείρηση με ειδικό σκοπό, συγκεκριμένα για να παρέχει χώρο για την ένταξη ευπαθών ομάδων (άτομα με αναπηρία) στην αγορά εργασίας. Λειτουργεί από το 2014 και η ιδρύτριά του, είναι η κα Γεωργία Βαμβουνάκη – Raffan. Η πρωτοτυπία του έγκειται στο γεγονός ότι ποτέ δε βασίστηκε σε επιδοτήσεις ή χρηματοδοτήσεις, αλλά κινήθηκε και συνεχίζει να κινείται σαν μια αυτοσυντηρούμενη επιχείρηση, που βασίζεται αποκλειστικά στα έσοδα από την καθημερινή λειτουργία της και για το λόγο αυτό έχει βραβευθεί ήδη τρείς φορές! Περισσότερες πληροφορίες θα βρείτε εδώ: https://myrtillocafe.gr/

Ηγεσία και Δημοκρατία: συμβατές έννοιες ή εγγενής αντίφαση;
2026-06-07 18:30 - 20:30 | Bazaari cafe, Φιλικής Εταιρείας 43, Θεσσαλονίκη, Greece
Το Φιλοσοφικό Καφενείο Θεσσαλονίκης μας προσκαλεί με χαρά στην συνάντηση που θα πραγματοποιηθεί την Κυριακή 7 Ιουνίου 2026 – 6:30 μ.μ.στο Bazaari cafe (Φιλικής εταιρείας 43, Θεσσαλονίκη, 300 μ. από τη στάση του μετρό “Συντριβάνι”) για να φιλοσοφήσουμε όλοι μαζί και να μοιραστούμε τις σκέψεις μας. Ποια από τα παρακάτω θεωρείτε ότι αποτελούν θεμελιώδη χαρακτηριστικά ενός πραγματικά δημοκρατικού καθεστώτος: Η ισχύς των θεσμών ή η επιρροή της χαρισματικής ηγεσίας;

Η ενεργός συμμετοχή των πολιτών ή η ανάθεση ευθύνης σε εκπροσώπους;

Η συλλογική διαμόρφωση αποφάσεων ή η υπεροχή των «ειδικών» και των τεχνοκρατικών λύσεων;Υπάρχουν μοντέλα ηγεσίας που δεν υπονομεύουν το δημοκρατικό καθεστώς; Είσοδος ελεύθερη! Εισηγήτρια: Χριστίνα Κούρφαλη

Αφυπνιστικές Συζητήσεις - 1η Συνάντηση
2026-06-14 10:00 - 12:00
Με μεγάλη χαρά σας ανακοινώνουμε τη νέα μας Δράση με τίτλο «Αφυπνιστικές Συζητήσεις» και σας καλούμε να συμμετάσχετε στην πρώτη μας συνάντηση, που θα πραγματοποιηθεί την Κυριακή 14 Ιουνίου 2026, στις 10.00 πμ., μέσω της εφαρμογής Zoom, δηλώνοντας συμμετοχή στο info@fossedrasi.gr – για όσους δεν θέλουν να παρακολουθήσουν με ενεργό συμμετοχή, θα υπάρχει η δυνατότητα παρακολούθησης μέσω YouTube με LIVE μετάδοση από το κανάλι του κ. Αυγουστάτου. Δεν πρόκειται για ομαδική ψυχοθεραπεία.Δεν είναι ομάδα εξομολόγησης.Δεν είναι motivational coaching με εύκολα συνθήματα και ψεύτικη «θετικότητα».Δεν είναι πολιτική στρατολόγηση.Δεν είναι θρησκευτική ομάδα. Είναι ένας χώρος αυτογνωσίας, φιλοσοφικού στοχασμού, εσωτερικής αφύπνισης και συνειδητής κοινωνικής ευθύνης.Ένας τόπος όπου μπορούμε να ανταλλάσσουμε σκέψεις, προβληματισμούς, εμπειρίες και ερωτήματα χωρίς προσωπεία, χωρίς φανατισμό και χωρίς την ανάγκη να αποδείξουμε ότι «έχουμε δίκιο». Δεν ερχόμαστε εδώ για να «διορθώσουμε» τον εαυτό μας σαν να είναι ελαττωματική μηχανή.Ερχόμαστε για να τον κατανοήσουμε βαθύτερα.Να παρατηρήσουμε τους μηχανισμούς που επηρεάζουν τη σκέψη, τη συμπεριφορά και την αντίληψή μας.Να αναγνωρίσουμε τους φόβους, τις αυταπάτες, τις εξαρτήσεις και τις κοινωνικές επιρροές που περιορίζουν την ελευθερία της συνείδησης. Ο σκοπός αυτής της νέας μας Δράσης δεν είναι να δημιουργήσει οπαδούς.Ούτε «φωτισμένους». Ο κόσμος είναι ήδη γεμάτος από ανθρώπους που νομίζουν ότι κατέχουν την απόλυτη αλήθεια – και συνήθως φωνάζουν περισσότερο από όλους. Αυτό που αναζητούμε είναι ανθρώπους που θέλουν να σκέφτονται καθαρά, να αμφισβητούν δημιουργικά, να ακούν ουσιαστικά και να ζουν με μεγαλύτερη αυθεντικότητα, επίγνωση και ευθύνη απέναντι στον εαυτό τους, στους άλλους και στην κοινωνία. Η συμμετοχή εδώ δεν απαιτεί πίστη σε κάποιο δόγμα.Απαιτεί μόνο διάθεση παρατήρησης, ειλικρίνειας και εσωτερικής εργασίας. Σας περιμένουμε!

Αφυπνιστικές Συζητήσεις – 2η Συνάντηση
2026-07-19 10:00 - 12:00
Σας καλούμε να συμμετάσχετε στη δεύτερη συνάντηση των «Αφυπνιστικών Συζητήσεων», που θα πραγματοποιηθεί την Κυριακή 19 Ιουλίου 2026, στις 10.00 πμ., μέσω της εφαρμογής Zoom, δηλώνοντας συμμετοχή στο info@fossedrasi.gr – για όσους δεν θέλουν να παρακολουθήσουν με ενεργό συμμετοχή, θα υπάρχει η δυνατότητα παρακολούθησης μέσω YouTube με LIVE μετάδοση από το κανάλι του κ. Αυγουστάτου. Δεν πρόκειται για ομαδική ψυχοθεραπεία.Δεν είναι ομάδα εξομολόγησης.Δεν είναι motivational coaching με εύκολα συνθήματα και ψεύτικη «θετικότητα».Δεν είναι πολιτική στρατολόγηση.Δεν είναι θρησκευτική ομάδα. Είναι ένας χώρος αυτογνωσίας, φιλοσοφικού στοχασμού, εσωτερικής αφύπνισης και συνειδητής κοινωνικής ευθύνης.Ένας τόπος όπου μπορούμε να ανταλλάσσουμε σκέψεις, προβληματισμούς, εμπειρίες και ερωτήματα χωρίς προσωπεία, χωρίς φανατισμό και χωρίς την ανάγκη να αποδείξουμε ότι «έχουμε δίκιο». Δεν ερχόμαστε εδώ για να «διορθώσουμε» τον εαυτό μας σαν να είναι ελαττωματική μηχανή.Ερχόμαστε για να τον κατανοήσουμε βαθύτερα.Να παρατηρήσουμε τους μηχανισμούς που επηρεάζουν τη σκέψη, τη συμπεριφορά και την αντίληψή μας.Να αναγνωρίσουμε τους φόβους, τις αυταπάτες, τις εξαρτήσεις και τις κοινωνικές επιρροές που περιορίζουν την ελευθερία της συνείδησης. Ο σκοπός αυτής της νέας μας Δράσης δεν είναι να δημιουργήσει οπαδούς.Ούτε «φωτισμένους». Ο κόσμος είναι ήδη γεμάτος από ανθρώπους που νομίζουν ότι κατέχουν την απόλυτη αλήθεια – και συνήθως φωνάζουν περισσότερο από όλους. Αυτό που αναζητούμε είναι ανθρώπους που θέλουν να σκέφτονται καθαρά, να αμφισβητούν δημιουργικά, να ακούν ουσιαστικά και να ζουν με μεγαλύτερη αυθεντικότητα, επίγνωση και ευθύνη απέναντι στον εαυτό τους, στους άλλους και στην κοινωνία. Η συμμετοχή εδώ δεν απαιτεί πίστη σε κάποιο δόγμα.Απαιτεί μόνο διάθεση παρατήρησης, ειλικρίνειας και εσωτερικής εργασίας. Σας περιμένουμε!
